南北大道

南北大道位於馬來西亞半島西海岸，係馬來西亞以及東南亞最長嘅高速公路，全長772公里，喺1994年9月8號由時任馬來西亞首相馬哈迪開幕。大道北端喺吉打州馬泰邊境嘅黑木山，同泰國宋卡府嘅碧甲盛路接壤。大道止於南端柔佛州新山嘅新柔長堤，途經吉打、檳城、霹靂、雪蘭莪、森美蘭、馬六甲同柔佛7個州。馬來半島嘅公路系統以南北大道為骨幹，形成咗一個頗為完善、高效嘅陸路交通網，有效取代聯邦1號公路。大道目前由南北大道有限公司管理，屬於亞洲公路網AH2線路。

概況 
南北大道主要分為4個路段，包括
 ：南北大道北段，由黑木山到吉隆坡，經北海同怡保等地，全長460公里；
 ：南北大道南段，由吉隆坡到新山，經芙蓉、馬六甲市、永平等地，全長312公里；
  ：新巴生河流域大道，用同樣嘅道路編號，由巴生嘅武吉拉惹到吉隆坡，全長35公里；
 ：南北大道第二中環銜接大道，1997年建造，由沙亞南到汝來北部，途經布城、吉隆坡國際機場，畀駕駛人士繞過吉隆坡市區，全長60公里。

同時，南北大道有限公司亦同時對以下銜接南北大道嘅高速公路擁有管理權：
 ：第二通道高速公路，由士乃國際機場到丹絨古邦同新加坡銜接，全長44公里；
：芙蓉-波德申大道，全長23公里；
  ：北海-居林大道，全長17公里；
：檳威大橋，全長13.5公里。

車道 
一般上南北大道有4條車道，來回各兩條。

以下係例外，呢啲路段有6條或者8條車道：

6車道路段

8車道路段

車速限制 
南北大道主要車速限制係時速110公里，但係一啲路段除外，例如：
靠近收費站的一公里處：時速60公里
黑木山－日得拉路段：時速90公里
雙溪賴－柔府：時速90公里
江沙－九洞 路段：時速80公里
九洞－怡保路段：主要車道限時速90公里，輔助車道限時速70公里
椰殻洞 路段：時速90公里
武吉蘭樟出口：時速80公里
武吉蘭樟－大使路 路段：時速90公里
新街場－萬宜 路段：時速90公里

為減少事故所採取嘅措施 

根據法律，大多數重型車限時速80至90公里。由於2個車道並唔足以應付龐大嘅交通流量，導致咗多宗致命車禍發生，而且仲有上升趨勢。所以，南北大道部分路段已經增加咗行車線數量。

喺原本計劃入面，每小時110公里嘅雙車道高速公路將會被提升做3條行車線嚟避免車禍發生。不過，部分路段又再另外增加咗一條車道，令佢成為4條行車線。

收費系統 

南北大道有兩個收費系統：

開放式系統——使用者只需要喺呢個系統範圍內嘅收費站繳付一定金額。呢個系統喺以下收費站中使用，例如：一觸即通卡、PLUSMiles同SmartTAG）：
 黑木山
 日得拉
 高巴三萬同魯乃
 蘆骨同萬茂
 檳威大橋
 新柔長堤
 馬新第二通道

封閉式系統——使用者喺進入大道前喺相關收費站領取收費票或者PLUSTransit卡，並喺大道出口嘅收費站依照所使用嘅路線長度畀相關金額。2013年6月18號開始，所有大道收費站推出可重覆使用嘅PLUSTransit卡嚟取代原有通行證。由2016年4月5號開始，大道使用者必須使用一觸即通卡、PLUSMiles同SmartTAG嚟進入大道。2017年4月26號開始，大道收費站全面電子化。PLUSTransit卡喺中午12點後停止發放。

收費

所有南北大道交通網嘅收費表

檳威大橋收費表

收費站簡稱

大道設施 

每隔60公里就有休息及服務站
 每隔大約2個交界處就有路旁停車區
 每隔2公里就有緊急電話亭
 PLUSLINE熱線號碼
 PLUS巡邏服務——協助喺大道上交通工具出現問題嘅司機
 PLUS直升機巡邏單位——監測PLUS高速公路

紀念活動

南北大道紀念郵票 
馬來西亞郵政局曾經喺1994年9月10號發行印有南北大道圖片嘅紀念郵票，面額分別係30仙、50仙同一令吉。

南北大道有限公司官方網站
 馬來西亞大道局官方網站 

馬來西亞交通